CELEX: 62008CN0243
Language: sl
Date: 2008-06-02 00:00:00
Title: Zadeva C-243/08: Predlog za sprejetje predhodne odločbe, ki ga je 2. junija 2008 vložilo Budaörsi Városi Bíróság (Madžarska) – Pannon GSM Zrt. proti Erzsébet Sustikné Győrfi

27.9.2008   
            
            
               SL
            
            
               Uradni list Evropske unije
            
            
               C 247/2
            
         Predlog za sprejetje predhodne odločbe, ki ga je 2. junija 2008 vložilo Budaörsi Városi Bíróság (Madžarska) – Pannon GSM Zrt. proti Erzsébet Sustikné Győrfi
   (Zadeva C-243/08)
   (2008/C 247/03)
   Jezik postopka: madžarščina
   Predložitveno sodišče
   Budaörsi Városi Bíróság
   Stranki v postopku v glavni stvari
   
      Tožeča stranka: Pannon GSM Zrt.
   
      Tožena stranka: Erzsébet Sustikné Győrfi
   Vprašanja za predhodno odločanje
   
               1)
            
            
               Ali je mogoče člen 6(1) Direktive Sveta 93/13/EGS z dne 5. aprila 1993 (1) o nedovoljenih pogojih v potrošniških pogodbah – na podlagi katerega države članice določijo, da nedovoljeni pogoji, uporabljeni v pogodbi, ki jo s potrošnikom sklene prodajalec ali ponudnik, kakor je določeno z nacionalnim pravom, niso zavezujoči za potrošnika – razlagati tako, da nedovoljeni pogoj, ki ga določi prodajalec ali ponudnik, ki ne velja ipso iure ampak zgolj v primeru, kadar potrošnik uspešno izpodbija ta nedovoljeni pogoj na podlagi v ta namen vloženega zahtevka, za potrošnika ni zavezujoč?
            
         
               2)
            
            
               Ali se za varstvo, ki je potrošnikom zagotovljeno z Direktivo 93/13/EGS, zahteva, da nacionalno sodišče – ne glede na vrsto postopka in ne glede na to, ali gre za kontradiktorni postopek – po uradni dolžnosti presodi nedovoljenost pogodbene klavzule, čeprav ni bil vložen zahtevek za izpodbijanje nedovoljenih pogojev, in tako v okviru preizkusa svoje pristojnosti po uradni dolžnosti preveri določbe, ki jih je postavil ponudnik?
            
         
               3)
            
            
               V primeru pritrdilnega odgovora na drugo vprašanje, katera merila mora nacionalno sodišče upoštevati in presoditi v okviru navedenega preizkusa?
            
         
      (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL L 95, str. 29).